Suomen Tivoli

Suomen Tivoli on Suomen suurin kiertävä tivoli. Sen historia alkaa vuodesta 1888, ja sen keskuspaikka sijaitsee Tuusulassa.

Historia 
Merimies Johan Grönroos anoi 1888 luvan ampumateltalle, silhuettikuvien esittämiselle, onnenpeleille ja taito- ja voimailunäytöksille. Hän pystytti tivolinsa Keravalle, hankki kinematografin ja karuselleja. Hänet pidätettiin 1905 venäläisvastaisesta toiminnasta, jolloin hänen poikansa J. A. F. Grönroos eli Jaffu otti tivolin johdon. Hän otti nimekseen Sariolan.

Tivoli pystytettiin Keravalle. Vuosisadan alkuvuosikymmenet tivolin toiminnoista tärkeä oli elokuvien esittäminen. 1920- ja 1930-luvuilla tivoliin hankittiin maailmanpyörä ja karuselli. Onni Suurosen "Surmanajopönttö" tuli tunnetuksi vaarallisuudestaan.  "Jaffu" Sariola osti 1921 venäläiseltä emigrantilta Keravalta Sariolanmäen kiinteistön, johon tivolin toiminta keskittyi 35 vuotta. Aiemmin tivolin vetonauloina olleet kissapedot ja muut villieläimet kiellettiin lainsäädännöllä. Sotavuosina 1942–1944 Suomen Tivolin Karhumäen Tivoli toimi armeijan alaisuudessa Karhumäessä viihdyttämässä sotilaita lähellä etulinjaa. Karhumäen Tivoli oli pystytetty vanhan venäläisen huvipuiston paikalle. Esiintyjät kiersivät myös muiden viihdytysjoukkojen tapaan lähes rintamalle.

Vuosina 1949–1951 Jaffu Sariolalla oli Sirkus Sariola, mutta sirkus jouduttiin 1952 lopettamaan 50 prosentin huviveron vuoksi, ja jäljelle jäi Suomen Tivoli. 1950–1970 Jaffun poikien Unton Suomen Tivoli ja Matin Tivoli Sariola, vakiinnuttivat asemansa huviverosta huolimatta. Jaffu Sariola kuoli auto-onnettomuudessa kolarissa 1967. Unto Sariola kuoli 1970, ja hänen vaimonsa Ailakki eli "Mami" alkoi johtaa tivolia. 

Huviveron poistuttua Suomen Tivoli alkoi kasvaa 1980- ja 1990-luvuilla, ja vuonna 1988 järjestettiin 100-vuotisjuhlakiertue. Laman aikana Suomen Tivolin yhtiömuoto vaihtui kommandiittiyhtiöstä osakeyhtiöksi, ja Jyrki Sariolasta (1951–2011) tuli toimitusjohtaja 1994. Kun arvonlisävero luotiin, tivolit ja sirkukset saivat poikkeusasetuksella alhaisemman kuuden prosentin arvonlisäveron yleisen 22 prosentin sijasta. 
 
Lama koetteli myös Suomen Tivolia, mutta se valittiin Tuusulan Yrittäjien vuoden yritykseksi 150 jäsenyrityksen joukosta. Vuosina 1995–1996 tapahtui käänne parempaan ja kasvatti kävijämääräänsä, joka on noin 500 000 kävijää vuodessa. Suomen Tivolin pitkäaikainen johtaja, tivolihistorian grand old lady Ailakki Sariola kuoli Helsingissä 76-vuotiaana syyskuussa 1997. Hän oli aloittanut varsinaisen tivoliuransa käärmetanssijattarena. 

Suomen Tivolin 110-vuotisjuhlavuotta vietettiin 1998, jolloin tehtiin tivolin suurin laitehankinta: maailman suurin perävaunujen päälle rakennettava maailmanpyörä. Hankinta osoittautui yleisömenestykseksi.

Suomen Tivoli sai kansainvälistä arvostusta vuonna 2002, jolloin Jyrki Sariolalle myönnettiin Italiassa tivolialan "Oscar", Kultainen poni -palkinto. Suomen Tivolin johtajana toimii Jyrki Sariolan jälkeen hänen tyttärensä Lulu Sariola.

Laitteet

Isot laitteet
 Autorata
 Sombrero
 Gravitron
 Musik Express
 Twister
 Giant Wheel
 Rollercoaster
 Dark Ride
 Mega Flip on 21 metriä korkea, ja se on hankittu vuonna 2012. Sen penkit ovat sisäänpäin.
 Spider

Perhelaitteet
 Crazy Worm
 Mega Hiphop

Lastenlaitteet
 Clown around
 Coke Race
 Heppakaruselli
 Pelle karuselli
 Lulla
 Leppäkerttu
 Satujuna
 Ketjukaruselli
 Lasten maailmanpyörä
 Pit Stop
 Samba Balloon

Entiset laitteet 

Suomen Tivolilla on ollut myös monia muita laitteita, jotka ovat ajan myötä poistuneet uusien tieltä.

Monster II (1974–1982, aiempi Mustekala, Orbitrer korvasi, nykyään Gröna Lundissa)
Hot Wheels (1998–2001, Musik Express tuli vuonna 2002 laitteen paikalle)
Skymaster (1991/1993–1999, oli käytössä vielä alkukaudesta 2000, mutta poistui saman tien, kun Trombi saapui)
Mustekala (1986–1995, Sombrero tuli laitteen tilalle vuonna 1996)
Magic Caves (1982–1997, poistui kauden 1997 jälkeen vähäisen kävijämäärän vuoksi, Hot Wheels korvasi laitteen)
Cinema 180 (1981–1992, viimeisimmän tiedon (1993) mukaan odottaa huoltoa, todennäköisesti myyty)
Dragon vuoristorata (1979–1987, Twister korvasi, myytiin Ruotsiin)
Musicbob (1980–1989, poistui todennäköisesti Lohikäärmeen tieltä, kauden 1988 laite vietti varastossa huollossa, jonka jälkeen se otettiin takaisin käyttöön vuonna 1989)
Orbitrer (1983–1985, romutettiin, Mustekala korvasi laitteen)
Trombi (2000–2003, laitteesta päätettiin luopua teknisten ongelmien takia vuonna 2003, oli mukana vielä vuonna 2004 mutta lähti kesken kauden valmistajalla)
Maailmanpyörä (nykyään Huvi satama puistossa)
Free Fall (2003–2008, Mega Hip Hop korvasi)
Half Pipe (2004–2011, poistui Mega Flipin tieltä)
Pallomeri
Lohikäärme (1990–2013, ei enää mukana tivolin kiertueella)
 High Energy (2004–2017, myytiin Belgiaan)
 Star Flyer (2018–2022)

Lähteet

Aiheesta muualla 

 Suomen Tivolin kotisivu 

Suomen huvipuistot